Inčuanas

Inčuanas () – miestas vidurio Kinijoje, Hvanghės pakrantėje, Ningsia lygumoje; Ningsia hujų autonominės provincijos administracinis centras. Yra oro, upių uostai, geležinkelio stotis. Mašinų gamybos, chemijos, tekstilės pramonė, yra šiluminė elektrinė. Veikia universitetas.

Yra hujų mečetė, 2 pagodos, apylinkėse yra Vakarų Sia kapinynas, Didžiosios kinų sienos vakarinės dalies liekanos.

 Istorija 

I a. pr. m. e. miestas vadintas Fupingu ir buvo apskrities centras. 907 m. žlugus Tangų dinastijai, miestą (tada vadintas Singčingu) užėmė tangutai – jis tapo Vakarų Sia sostine. 1227 m. užimtas mongolų. 1928 m. Inčuanas tapo nuo Gansu atskirtos Ningsia provincijos sostine.

 Šaltiniai 

Kategorija:Kinijos miestai